Alaquàs inaugura l'exposició ''No em toques el WhatsApp''
16/11/2017

# Alaquàs inaugura l'exposició ''No em toques el WhatsApp''

*   16/11/2017
*   [Igualtat](/categoria/27/0/igualtat)
*   [Imprimir](#)
*   Compartir
*    https://www.alaquas.org/documento.asp?id\_do=16513

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16513%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20inaugura%20l%27exposici%C3%B3%20%27%27No%20em%20toques%20el%20WhatsApp%27%27)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16513/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16513/16112017img_9236_Form_4.jpg)](https://www.alaquas.org/ficheros/documentos/2017/2/16513/16112017img_9236_Form_10.jpg "<a href='https://www.alaquas.org/ficheros/documentos/2017/2/16513/16112017img_9236_Form_10.jpg' target=_blank><i class='fa fa-external-link' aria-hidden='true'></i>.Alaquàs inaugura l'exposició ''No em toques el WhatsApp''</a>")

Més de 1000 alumnes dels centres educatius d'Alaquàs passaran per aquesta mostra promoguda per l'Institut Valencià de la Joventut i que estarà ubicada al Castell fins el 24 de novembre. L'exposició forma part de les activitats organitzades per l'Ajuntament d'Alaquàs amb motiu de la commemoració del Dia Internacional de l'eliminació de la violència contra les dones

L’Alcaldessa d’Alaquàs, Elvira García Campos i la Diputada d’Igualtat, Isabel García han inaugurat aquest matí l’exposició “No em toques el WhatsApp” promoguda per l’Institut Valencià de la Joventut. En l’acte han estat presents també la Regidora de Joventut, Diana Muñoz i el Regidor de Cultura, Toni Saura.

Es tracta d’una mostra que vol conscienciar la població més jove sobre l’ús del mòbil davant la violència de gènere. La mostra està oberta al públic fins el 24 de novembre i està ubicada a la Sala Vilaragut del Castell d’Alaquàs. Està composada per les fotografies que joves de tota la Comunitat Valenciana van presentar al concurs de fotografia #Noemtoqueselwhatsapp 2016, convocat per l'IVAJ.GVA JOVE. La mostra és fruit de les iniciatives i idees dels joves que van participar al concurs. Aquesta està acompanyada d'una guia que pot ser descarregada de www.ivaj.es/mimporta, i utilitzar per a la realització d'activitats didàctiques sense ànim de lucre, sempre que es cite la procedència.

L’objectiu és que aquesta mostra servisca com a material didàctic per als centres educatius. Per això, durant aquests dies s’han programat visites per a tots els centres educatius amb l’agent d’igualtat de l’Ajuntament d’Alaquàs. Passaran per ella un total de 1.000 alumnes, principalment els alumnes de segon i tercer de secundària i l’alumnat del Centre de Formació Francesc Ferrer Martí d’Alaquàs. En qualsevol cas, la mostra està oberta a tot el públic.

L’exposició forma part de la programació d'activitats organitzada per l'Ajuntament d'Alaquàs amb motiu de la commemoració del Dia Internacional de l'Eliminació de la Violència contra les Dones que es celebra anualment cada 25 de novembre.